CELEX: 32009B0647
Language: el
Date: 2009-04-23 00:00:00
Title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Ασφαλείας της Αεροπορίας για το οικονομικό έτος 2007

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 255/122
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Ασφαλείας της Αεροπορίας για το οικονομικό έτος 2007
   (2009/647/EK)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Ασφαλείας της Αεροπορίας για το οικονομικό έτος 2007 (1),
            
         
               —
            
            
               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Ασφαλείας της Αεροπορίας για το οικονομικό έτος 2007, μαζί με τις απαντήσεις του Οργανισμού (2),
            
         
               —
            
            
               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 – C6-0060/2009),
            
         
               —
            
            
               έχοντας υπόψη τη συνθήκη ΕΚ και ιδίως το άρθρο 276,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002, του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3) και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας (4), και κυρίως το άρθρο 60,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου, και ιδίως το άρθρο 94 του εν λόγω κανονισμού,
            
         
               —
            
            
               έχοντας υπόψη το άρθρο 71 και το παράρτημα V του κανονισμού του,
            
         
               —
            
            
               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής μεταφορών και τουρισμού (Α6-0163/2009),
            
         
               1.
            
            
               χορηγεί απαλλαγή στον εκτελεστικό διευθυντή του Ευρωπαϊκού Οργανισμού Ασφαλείας της Αεροπορίας όσον αφορά την εκτέλεση του προϋπολογισμού του Οργανισμού για το οικονομικό έτος 2007·
            
         
               2.
            
            
               καταγράφει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στον εκτελεστικό διευθυντή του Ευρωπαϊκού Οργανισμού Ασφαλείας της Αεροπορίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Hans-Gert PÖTTERING
      
      
         
            Ο γενικός γραμματέας
         
         Klaus WELLE
      
   
   
      (1)  ΕΕ C 278 της 31.10.2008, σ. 16.
   
      (2)  ΕΕ C 311 της 5.12.2008, σ. 20.
   
      (3)  ΕΕ L 248 της 16.9.2002, σ. 1.
   
      (4)  ΕΕ L 79 της 19.3.2008, σ. 1.
   
      (5)  ΕΕ L 357 της 31.12.2002, σ. 72.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Ασφαλείας της Αεροπορίας για το οικονομικό έτος 2007
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Ασφαλείας της Αεροπορίας για το οικονομικό έτος 2007 (1),
            
         
               —
            
            
               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Ασφαλείας της Αεροπορίας για το οικονομικό έτος 2007, μαζί με τις απαντήσεις του Οργανισμού (2),
            
         
               —
            
            
               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 – C6-0060/2009),
            
         
               —
            
            
               έχοντας υπόψη τη συνθήκη ΕΚ και ιδίως το άρθρο 276,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002, του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3) και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας (4), και κυρίως το άρθρο 60,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 του Συμβουλίου, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου, και ιδίως το άρθρο 94 του εν λόγω κανονισμού,
            
         
               —
            
            
               έχοντας υπόψη το άρθρο 71 και το παράρτημα V του κανονισμού του,
            
         
               —
            
            
               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής μεταφορών και τουρισμού (Α6-0163/2009),
            
         
               Α.
            
            
               λαμβάνοντας υπόψη ότι το Ελεγκτικό Συνέδριο δηλώνει ότι έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2007 και για το ότι οι υποκείμενες πράξεις είναι, στο σύνολό τους, νόμιμες και κανονικές,
            
         
               Β.
            
            
               λαμβάνοντας υπόψη ότι στις 22 Απριλίου 2008 το Κοινοβούλιο χορήγησε απαλλαγή στο Διευθυντή του Ευρωπαϊκού Οργανισμού Ασφαλείας της Αεροπορίας όσον αφορά την εκτέλεση του προϋπολογισμού του Οργανισμού για το οικονομικό έτος 2006 (6), στο δε συνοδευτικό ψήφισμα της απόφασης περί απαλλαγής, μεταξύ άλλων
               
                           —
                        
                        
                           επισημαίνει την επιμονή του Ελεγκτικού Συνεδρίου στην άποψη ότι ο Οργανισμός, σε συνεργασία με την Επιτροπή, πρέπει να αναθεωρήσει τα τρέχοντα τέλη του προκειμένου να διασφαλίσει ότι το κόστος των δραστηριοτήτων πιστοποίησης είναι δικαιολογημένο και καλύπτεται από τα τέλη που χρεώνει,
                        
                     
                           —
                        
                        
                           καλεί τον Οργανισμό και την Επιτροπή να επανεξετάσουν το σύστημα τελών του Οργανισμού προκειμένου να εξισορροπήσουν τις δαπάνες και τα έσοδα των δραστηριοτήτων πιστοποίησης,
                        
                     
                           —
                        
                        
                           σημειώνει την απάντηση του Οργανισμού, σύμφωνα με την οποία ο κανονισμός για τα τέλη και τα δικαιώματα (7) που εφαρμόζεται από την 1η Ιουνίου 2007 θα πρέπει να αποφέρει επαρκή έσοδα για την κάλυψη του κόστους των δραστηριοτήτων πιστοποίησης,
                        
                     
                           —
                        
                        
                           καλεί τον Οργανισμό να εφαρμόσει αποτελεσματικό σύστημα διεκδίκησης απαιτήσεων, που να προβλέπει ενδεχομένως τόκους υπερημερίας·
                        
                     
         
               1.
            
            
               επισημαίνει ότι ο Οργανισμός έλαβε από τον προϋπολογισμό του 2007 72 045 000 EUR σε πιστώσεις ανάληψης υποχρεώσεων και πιστώσεις πληρωμών·
            
         
               2.
            
            
               επισημαίνει την παρατήρηση του Ελεγκτικού Συνεδρίου ότι το οργανόγραμμα του 2007 προέβλεπε 467 θέσεις έκτακτων υπαλλήλων αλλά οι πιστώσεις του προϋπολογισμού για δαπάνες προσωπικού δεν κάλυψαν τα πραγματικά έξοδα που σχετίζονταν με αυτές τις θέσεις και ότι, ως εκ τούτου, ο Οργανισμός συμφώνησε με την Επιτροπή να μειωθεί ο αριθμός των θέσεων σε 342 κατ’ ανώτατο όριο, εκ των οποίων οι 333 πληρώθηκαν στο τέλος του έτους·
            
         
               3.
            
            
               σημειώνει την απάντηση του Οργανισμού, σύμφωνα με την οποία η μείωση του προσωπικού οφείλεται στο γεγονός ότι κατά τη διάρκεια των δύο πρώτων ετών εφαρμογής των ρυθμίσεων για τα τέλη και δικαιώματα, τα έσοδα δεν επαρκούσαν να καλύψουν τα προβλεπόμενα έξοδα· σημειώνει ότι ο Οργανισμός παραπέμπει στο σχέδιο πολιτικής προσωπικού 2008-2010 το οποίο έχει εγκριθεί από την Επιτροπή και στο οποίο αντικατοπτρίζεται η μείωση προσωπικού·
            
         
               4.
            
            
               παρατηρεί ότι η ανισορροπία μεταξύ δαπανών και εσόδων που επισημάνθηκε στο προηγούμενο ψήφισμα περί απαλλαγής δημιούργησε την ανάγκη να μειωθεί ο προγραμματισμένος αριθμός του προσωπικού κατά 25 %, από 467 σε 342 κατ’ ανώτατο όριο·
            
         
               5.
            
            
               προσδοκά ότι ο Οργανισμός θα συμπεριλάβει στους ετήσιους λογαριασμούς του για το 2008 στοιχεία σχετικά με το κατά πόσο η εξισορρόπηση δαπανών και εσόδων των δραστηριοτήτων πιστοποίησης θα μπορούσε να επιτευχθεί μέσω εφαρμογής του νέου κανονισμού για τα τέλη και τα δικαιώματα·
            
         
               6.
            
            
               σημειώνει την κριτική που άσκησε το Ελεγκτικό Συνέδριο, σύμφωνα με το οποίο οι αλλαγές όσον αφορά τη στελέχωση του Οργανισμού δεν αντικατοπτρίζονται στο οργανόγραμμα το οποίο δεν τροποποιήθηκε αναλόγως·
            
         
               7.
            
            
               τάσσεται θερμά υπέρ της σύστασης του Ελεγκτικού Συνεδρίου, σύμφωνα με την οποία ο Οργανισμός οφείλει να εξετάζει με προσοχή τις προβλέψεις των δαπανών του, διότι σε αυτές βασίζονται οι αποφάσεις της αρμόδιας για τον προϋπολογισμό αρχής, ιδίως όσον αφορά τις δαπάνες προσωπικού· ζητεί από τον Οργανισμό να εξασφαλίζει ότι το οργανόγραμμα αντιστοιχεί στην πραγματική κατάσταση που επικρατεί·
            
         
               8.
            
            
               σημειώνει τη διαφωνία Ελεγκτικού Συνεδρίου και Οργανισμού όσον αφορά τον υπολογισμό ποσού ύψους 14 900 000 EUR τα οποία ο Οργανισμός έλαβε ως έσοδα ειδικού προορισμού το 2007 για την κάλυψη μελλοντικών δαπανών πιστοποίησης· σημειώνει την άποψη του Ελεγκτικού Συνεδρίου, σύμφωνα με την οποία εσφαλμένα ο Οργανισμός συμπεριέλαβε στον υπολογισμό τέλη επιβληθέντα σύμφωνα με τις διατάξεις του προηγούμενου κανονισμού για τα τέλη και τα δικαιώματα σημειώνει ότι ο Οργανισμός αιτιολόγησε τον τρόπο υπολογισμού του, υποστηρίζοντας ότι εδικαιούτο να συμπεριλάβει τα εν λόγω τέλη σύμφωνα με το βασικό κανονισμό του·
            
         
               9.
            
            
               σημειώνει την κριτική που άσκησε το Ελεγκτικό Συνέδριο όσον αφορά αρκετές διαδικασίες σύναψης συμβάσεων που υποβλήθηκαν σε έλεγχο· σημειώνει ότι το Ελεγκτικό Συνέδριο εντόπισε μία διαδικασία, κατά την οποία οι προσφέροντες έλαβαν ελλιπείς πληροφορίες σχετικά με τα κριτήρια ανάθεσης, την οποία έκρινε αδιαφανή· σημειώνει τη δήλωση του Ελεγκτικού Συνεδρίου, σύμφωνα με την οποία σε τρεις περιπτώσεις εφαρμόστηκε κλειστή διαδικασία αν και θα έπρεπε να υπάρξει ανοικτή πρόσκληση υποβολής προσφορών δεδομένου ότι η συνολική αξία των υπηρεσιών υπερέβαινε το κατώτατο όριο·
            
         
               10.
            
            
               καλεί τον Οργανισμό να τηρήσει την υπόσχεση που έδωσε στις απαντήσεις του να τηρεί απαρέγκλιτα τους κανόνες σύναψης συμβάσεων και να αποδώσει ιδιαίτερη προσοχή στο ζήτημα της παροχής σαφών πληροφοριών σε εν δυνάμει προσφέροντες·
            
         
               11.
            
            
               καλεί την Επιτροπή να διασφαλίσει ότι μελλοντικά ο Οργανισμός θα τηρεί αυστηρή δημοσιονομική πειθαρχία και θα λειτουργεί πάντα μέσα στα όρια των εγκριθέντων προϋπολογισμών·
            
         
               12.
            
            
               παραπέμπει, όσον αφορά περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 23ης Απριλίου 2009 σχετικά με τη δημοσιονομική διαχείριση των οργανισμών της ΕΕ (8).
            
         
      (1)  ΕΕ C 278 της 31.10.2008, σ. 16.
   
      (2)  ΕΕ C 311 της 5.12.2008, σ. 20.
   
      (3)  ΕΕ L 248 της 16.9.2002, σ. 1.
   
      (4)  ΕΕ L 79 της 19.3.2008, σ. 1.
   
      (5)  ΕΕ L 357 της 31.12.2002, σ. 72.
   
      (6)  ΕΕ L 88 της 31.3.2009, σ. 201.
   
      (7)  Κανονισμός (ΕΚ) αριθ. 593/2007 της Επιτροπής (ΕΕ L 140 της 1.6.2007, σ. 3).
   
      (8)  Βλέπε σελίδα 206 της παρούσας Επίσημης Εφημερίδας.